NG gemeente Harare - Wikipedia
Gerard Moerdijk het feitlik dieselfde kerk vir Salisbury sowel as Louis Trichardt ontwerp. Salisbury se kerkgebou is in Oktober 1930 ingewy. Queenstown se NG kerk, ontwerp deur Moerdijk se vennoot Wynand Louw is ook op dié ontwerp gegrond en so ook Bloemfontein-Wes.
Leraars van talle ander kerkgenootskappe en selfs 'n Suid-Rhodesiese minister het toesprake gelewer tydens die hoeksteenlegging van die kerkgebou op 26 April 1930.
Die NG gemeente Harare (vroeër Salisbury) is 'n gemeente van die Nederduitse Gereformeerde Kerk in Zimbabwe wat na die ontbinding van die Sinode van Midde-Afrika as deel van die Ring van Midde-Afrika onder die Noordelike Sinode ressorteer. Dit is amptelik op 28 Mei 1901 van die NG gemeente Bulawayo afgestig. Die kerkgebou van die gemeente is deur die gevierde Suid-Afrikaanse argitek Gerard Moerdijk ontwerp. Ds. J.A. Pienaar het die hoeksteen op 26 April 1930 gelê onder blyke van groot belangstelling. Van die sprekers tydens die geleentheid was onder andere eerw. James Andrews van die plaaslike Presbiteriaanse kerk en Suid-Rhodesië se minister van myne en openbare werke, John Wallace Downie. Volgens laasgenoemde moes die kerkgebou 'n "monument word aan die Voortrekkersendingwerk in Suid-Rodesië". Volgens 'n ander spreker sou die gebou 'n "sieraad vir Salisbury" wees. Die kerk is in 1931 ingewy. Harare-Suid stig op 24 Maart 1954 van die moedergemeente af.
2 Enkele leraars: Harare
5 Enkele leraars: Harare-Suid
Van 1907 tot 1909 was die gemeente andermaal herderloos en teen die einde van 1909 is eerw. Adshade deur die kerk na Salisbury gestuur, maar verlaat die plek weer in 1910. In 1911 neem ds. C.R. Kotzé die beroep hierheen aan en arbei vyf jaar lank in die gemeente. Deur sy onvermoeide ywer kon ’n deel van die gemeente in 1917 onder Umtali afgesny word waar daar reeds ’n netjiese kerkie gestaan het en ds. W.C. Malan as eerste leraar bevestig is. Ook is dit aan ds. Kotzé se ywer te danke dat daar in Salisbury ’n doelmatige en gerieflike pastorie naas die kerkie opgerig kon word.
In 1916 neem ds. Kotzé die beroep na Dutoitspan in Kimberley aan en daarna laat prop. B.J. Kloppers hom die beroep na Salisbury geval waar hy op 25 Augustus 1916 georden word.
Enkele leraars: Harare[wysig | wysig bron]
Ds. Daniël Du Plessis Steyn, leraar van 1907 tot 1908. Hy was voor én ná die tyd leraar van Glen Lynden in die Oos-Kaap.]
Ds. Christiaan Rudolph Kotzé, leraar van die gemeente van 1910 tot 1916.
Ds. Philip Pieter van der Merwe, leraar van die 1923 tot 1925.
Ds. H.J.C. Snijders, leraar van 1934 tot 1937, later leraar van onder meer Johannesburg-Oos.
Dr. Hendrik Christoffel de Wet, leraar van 1937 tot 1944.
Dr. F.J. Minnaar, hier afgeneem saam met sy vrou, 'n nooi Triegaardt, en seuntjie, Philmar, was leraar van Salisbury van 1944 tot 1946.
Ds. H.C. de Wet, leraar van 1950 tot 1954.
Ds. WT Badehorst, leraar van Salisbury-Suid van 1960 tot 1970.
Die kerkgebou is in die middestad van Harare geleë by Samora Machellaan 35.
Enkele leraars: Harare-Suid[wysig | wysig bron]
Christoffel Hieronymus Delport, 1954–1958 (eerste leraar)
Abraham Faure Louw, 1956–1982 (direkteur van Bothashof tot 1976, ook leraar van Salisbury English Congregation van 1978)
Willem Thomas Badenhorst, 1960–1970
Stephanus Sebastiaan Walters 1972 - 1975
Jan Grey, 1975–1978
Willem Adriaan Pieters, 1982–1991
↑ Die Kerkbode, 31 Mei 1930.
↑ Biografie van Moerdijk
↑ Samora Machellaan 35, Harare, Google Maps
Ontsluit van "https://af.wikipedia.org/w/index.php?title=NG_gemeente_Harare&oldid=1951610"
Die bladsy is laas op 5 Maart 2019 om 09:20 bygewerk.